Diari Oficial de la Generalitat Valenciana


Sumari del DOGV 8321, del 20-06-2018 (2018/5577)

Notificació de la sentència dictada en el procediment de divorci contenciós número 875/2016.
--------------------------------------------------------------------------------------------

### Dades del document

Número de DOGV
:   8321

Data del DOGV
:   20-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5577


Organisme emissor
:   Jutjat de Primera Instància Número 3 de Catarroja

Tipus de document
:   Edicte

Notificació de la sentència dictada en el procediment de divorci contenciós número 875/2016. [2018/5577]  
Judici: família. Divorci contenciós número 875/2016.  
Part demandant: Alison Fabiola Antelo Rivero.  
Part demandada: Wilfredo Giovanny Moreta Cueva.  
En el judici referenciat, s'ha dictat la resolució la fallada de la qual literalment diu així:  
  
«Dispositiva  
Estime la demanda formulada pel procurador Víctor Pérez Mateu de Ros, en nom i representació d'Alison-Fabiola Antelo Rivero contra Wilfrido-Geovanny Moreta Cueva, en situació de rebel·lia, i declare dissolt, per causa de divorci, el matrimoni contret pels expressats cònjuges amb tots els efectes legals inherents a tal declaració.  
  
S'acorden les mesures següents:  
1. L'atribució a la mare de la guarda i custòdia del fill comú menor d'edat, sent la pàtria potestat compartida.  
2. La fixació d'un règim de visites del menor amb el pare, de caps de setmana alterns, des de les 18.00 hores del divendres fins a les 20.00 hores del diumenge; el pare ha d'arreplegar i reintegrar el menor al domicili matern.  
Els ponts s'uniran al cap de setmana més pròxim.  
Les vacances escolars del menor, de Falles, Setmana Santa, Nadal i estiu, es dividiran per meitat entre ambdós progenitors. Els mesos de juliol i agost es dividiran en quinzenes alternes.  
En cas de discrepància respecte del període a triar en les vacances escolars, correspondrà al pare el primer període en els anys imparells, i el segon període en els anys parells.  
Com a regla general, es fixa el domicili de la mare com a lloc d'arreplega i entrega del menor.  
3. El pare pagarà a la mare, en concepte de pensió d'aliments per al fill comú menor d'edat, la quantitat de 150 euros mensuals, que es pagaran per mesos anticipats, dins dels cinc primers dies de cada mes, i serà anualment actualitzable d'acord amb les variacions de l'índex de preus de consum.  
Les despeses extraordinàries necessàries del menor es pagaran per meitat per ambdós progenitors.  
Tot això sense que pertoque fer imposició expressa de costes processals a cap de les parts.  
Notifiqueu aquesta sentència a les parts, feu-los saber que no és ferma i que en contra es pot interposar un recurs d'apel·lació en el termini de vint dies, del qual coneixerà l'Audiència Provincial de València.  
Comuniqueu aquesta sentència al registre civil on conste inscrit el matrimoni.  
Aquesta és la meua sentència, que pronuncie, mane i firme.  
  
Publicació. L'anterior sentència ha sigut llegida i publicada, per la jutgessa que la va dictar en forma legal i en el mateix dia de la seua data. En done fe.»  
Atés que es desconeix l'actual domicili, de conformitat amb el que disposen els articles 156.4 i 164 de la Llei 1/2000, d'enjudiciament civil, procediu a la publicació d'aquest edicte al tauler d'anuncis del jutjat per a portar a efecte la diligència de notificació de la sentència.  
  
  
Catarroja, 22 de maig de 2018.- La lletrada de l'Administració de justícia: Ana Escrivá Crespo.